എസ്ബി കോളജ് പ്രഭാഷണ പരന്പര ഇന്നും നാളെയും ചങ്ങനാശേരി: എസ്ബി കോളജിന്റെ ശതാബ്ദി ആഘോഷങ്ങളുടെ ഭാഗമായി മലയാള വിഭാഗം സംഘടിപ്പിക്കുന്ന വെബിനാര് പരന്പരയുടെ രണ്ടാം ഭാഗം ഇന്നും നാളെയുമായി നടക്കും. സാഹിത്യവും സമകാലികതയുമെന്നതാണ് വിഷയം. ഇന്ന് രാവിലെ 10ന് മടപ്പള്ളി ഗവ. കോളജ് ഇംഗ്ലീഷ് വിഭാഗം അധ്യാപകനും പ്രശസ്ത നിരൂപകനുമായ സജയ് കെ.വി. സമകാലിക കവിതയെപ്പറ്റി പ്രഭാഷണം നടത്തും. നാളെ രാവിലെ 11ന് എഴുത്തും കര്തൃത്വവും എന്ന വിഷയത്തില് എംജി യൂണിവേഴ്സിറ്റി ഗാന്ധിയല് സ്റ്റഡീസ് അസിസ്റ്റന്റ് പ്രഫസറും സാംസ്കാരിക വിമര്ശകയുമായ ഡോ. രേഖാരാജ് പ്രഭാഷണം നടത്തും. ഗൂഗിള് മീറ്റിലാണ് വെബിനാര് സംഘടിപ്പിച്ചിരിക്കുന്നതെന്ന് സംഘാടക സമിതി അറിയിച്ചു.